Fil 3:12 Paulus het vir de gemeente van Filippi gewys hoe groot die skat is as jy Christus ken. Dit is regtig die beste wat jy in die lewe kan hê. Christus open vir sondaars die toekoms. 'n Toekoms waarin jy vir altyd gered is, verlos van jou skuld en van al die gevolge van die sonde. Ook die dood kan jou nie meer vat nie. Wie Christus in liefde ken, wil nie meer na sy eie sondige hart te luister nie Jy wil dan na Christus, wat regtig weet wat goed is, luister. Christus gee regtig 'n heerlike uitsig. Paulus maak duidelik dat ons nog op pad is na daardie werklikheid. Ons leef nou nog in die omstandighede dat ons die volmaaktheid nog nie bereik het nie. Christus het dit verdien vir elkeen wat Hom in geloof volg. Nou is dit op hierdie aarde nog 'n stryd. Ons voel nog die gevolge van die sonde in ons lewe, Ons sien dit ook rondom ons. Ons voel ook in eie lewe dat die sonde nog probeer om ons lewe te stuur. Die Gees maak duidelik dat dit ons nie moedeloos hoef te maak nie. Hy wil ons leer om na die volmaaktheid te jaag. Dit beteken dat ons steeds weer Christus voor ons oë sien en vir Hom wil leef. Ons wil die wonderlike wins wat ons in Christus het nie verloor nie! Ons wil die HERE met ons lewe nie hartseer maak nie. Hoe kan jy en ek so leef? Deur op Christus te bou. Hoe is dit vir 'n sondaar moontlik? Omdat Christus na ons toekom. Hy het ons gegryp. Dit is Sy werk in ons. Daarop mag jy bou. Dan bring Hy jou deur Sy Gees in die volmaaktheid by die Vader! Ons mag bou op God se belofte wat Hy ons gee.